Ivar P. Tveiten

Ivar Petterson Tveiten (født 18. desember 1850 i Fyresdal i Telemark, død 17. april 1934 samme sted)Vilhelm Haffner: Stortinget og statsrådet 1915–1945, bind 1, Oslo 1949, side 733–734. var en norsk gårdbruker, lærer og politiker.  

Han hadde lærereksamen fra Kviteseid seminar (1869) og virket som lærer i hjembygda fram til 1883. Fra 1879 dreiv han farsgården,  seinere også nabogården. Han var forretningsfører i flere forbruksforeninger og fra 1884 til 1899 også herredskasserer. Fra 1895 til 1910 var han direktør i den lokale sparebanken. Han var i mange år medlem av Fyresdal herredsstyre og hadde også flere andre verv. 

På Stortinget representerte Tveiten Venstre for Bratsberg amt 1903–06, deretter enmannskretsen Vest-Telemarken 1906–21 og til sist Telemark fylke 1922–24. Han var vararepresentant 1892–94 og 1900–03 (møtte 1902–03). Han var stortingspresident i perioden 1917-20 og i 1922.Vilhelm Haffner: Stortinget 1922–24, Cappelen 1922, side 68. Kildene har noe ulike årstall for presidenttida. Han var parlamentarisk leder for Venstre 1919–1920 og formann i Stortingets bondelag fra 2013. 

Tveiten var kirke- og undervisningsminister i Mowinckels første regjering, fra juli 1924 til mars 1926. 

Han var videre tredje varamedlem i Nobelkomiteen i to perioder, fra 1925–27 og 1928–30. Han var også en ivrig talsmann for landsmålet og avholdsbevegelsen. 

Han ble tildelt 7. juni-medaljen.  

En byste av Tveiten, laget av Dyre Vaa, finnes i Stortingets kunstsamling.Dyre Vaa: Byste av Tveiten, Stortingets nettgalleri; besøkt 10. juli 2022. 

Tveiten var sønn av den kjente felespilleren Petter Veum.

 Referanser 

 Eksterne lenker 


Kategori:Stortingspresidenter
Kategori:Norske utdanningsministre
Kategori:Venstre-statsråder
Kategori:Norske statsråder 1905–1940
Kategori:Stortingsrepresentanter fra Venstre
Kategori:Stortingsrepresentanter for Telemark
Kategori:Stortingsrepresentanter 1904–1906
Kategori:Stortingsrepresentanter 1907–1909
Kategori:Stortingsrepresentanter 1910–1912
Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Stortingsrepresentanter 1919–1921
Kategori:Stortingsrepresentanter 1922–1924
Kategori:Nobelkomiteens medlemmer og varamedlemmer
Kategori:Stortingsrepresentanter for Bratsberg amt
Kategori:Lokalpolitikere i Fyresdal
Kategori:Personer fra Fyresdal kommune